Alessandro er en rigtig god og omsorgsfuld vært. Man føler sig meget velkommen i hans lejlighed, der var fx. sat hjemmelavet kage og vin frem ved ankomsten. Han er meget nem at komme i kontakt med både før og under opholdet. Han hjælper med gode råd om alting ; transport, gode restauranter, særlige oplevelser mv. Lejligheden er stor og funktionel, vi var kun tre personer, men der var rigelig plads til flere. Nabolaget er trygt og roligt og uden de store mængder af turister, som der naturligt nok er i den indre by ved de større seværdigheder. Det ligger tæt på Vatican Museet, Peters Kirken og en metrostation og der er maser af gode restauranter og shoppingmuligheder i området. En gåtur til den indre by tager ca. 15 - 20 min og er en flot gåtur. Vi vil helt sikkert bo her igen når vi skal til Rom.